Mogyoróska Község Önkormányzata Képviselő-testületének  
.../2017. (...) önkormányzati rendelete a településkép védelméről

Mogyoróska Község Önkormányzata Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011 évi CLXXXIX. törvény 13. § (1) bekezdés 1. pontjában foglalt feladatkörében eljárva, a Borsod-Abaúj-Zemplén Megyei Kormányhivatal Állami Főépítésze; Aggteleki Nemzeti Park Igazgatóság; a kulturális örökség védelméért felelős miniszter; a Nemzeti Média- és Hírközlési Hatóság, valamint a településfejlesztéssel, településrendezéssel és településkép védelemmel összefüggő partnerségi egyeztetés szabályairól szóló 6/2017. (V.2.) Ör. rendelet szerinti partnerek véleményének ki-kérésével a következőket rendeli el:

I. Fejezet

**Bevezető rendelkezések**

1. A rendelet célja

1. §

A rendelet célja Mogyoróska építészeti, településképi, illetve természeti értékeinek védelme és igényes alakítása érdekében, a település történeti múltját, építészeti kultúráját és polgárainak önbecsülését, identitását elősegítő épületek, épületrészek, építmények, illetve az azok által létrehozott utcák, terek, szobrok egészben vagy részben történő megőrzése, minőségi fejlesztése a jövő nemzedékek számára, a városépítészeti illeszkedéssel és a településfejlesztési célokkal összefüggő követelmények érvényesítése. Az épített környezet esztétikus kialakítása, településképének társadalmi bevonás és konszenzus által történő védelme és alakítása

1. a helyi építészeti örökség területi és egyedi védelem (a továbbiakban: helyi védelem) meghatározásával, a védetté nyilvánítás és a védelem megszüntetés szabályozásával,
2. településképi szempontból meghatározó területek meghatározásával,
3. településképi követelmények meghatározásával,
4. településkép-érvényesítési eszközök szabályozásával.

**2. A helyi védelem célja**

2. §

1. A település településképe és történelme szempontjából meghatározó, hagyományt őrző, a közösségek munkáját és kultúráját tükröző, sajátos megjelenésű építészeti örökség kiemelkedő, településképet meghatározó értékű elemeinek védelme, a jellegzetes karakterének a jövő nemzedékek számára történő megóvása.
2. A helyi védelem alatt álló építészeti örökség a nemzeti közös kulturális kincs része, ezért fenntartása, védelmével összhangban lévő használata és bemutatása közérdek.
3. Tilos a helyi védett építészeti örökség elemeinek veszélyeztetése, megrongálása, megsemmisítése.

**3. A településképi szempontból meghatározó területek megállapításainak célja**

3. §

A településkép szempontjából meghatározó területek megállapításának célja a településképhez illeszkedő településképi követelmények megállapításával a jellegzetes, értékes, helyi hagyományt őrző építészeti arculat megőrzése, a településkép kedvező alakítása:

1. az építési tevékenységgel érintett építményekre ide értve a sajátos építményfajtákra is,
2. a helyi egyedi védett érték védelmére, védetté nyilvánítására, a védettség megszüntetésére,
3. a reklámok és reklámhordozók, cégérek és egyéb műszaki berendezések elhelyezésére, alkalmazására, illetve tilalmára vonatkozóan.

4. Értelmező rendelkezések

4. §

E rendelet alkalmazásában:

1. Cégtábla: kereskedelmi-, szolgáltató-, vagy vendéglátó létesítmény (helyiség, helyiségegyüttes) nevét és az ott folytatott tevékenységet a bejáratnál feltüntető tábla, illetve felirat;
2. Címtábla: az intézmény vagy vállalkozás nevét, esetleg egyéb adatait feltüntető tábla, névtábla;
3. Helyi védett érték: helyi területi védelemmel érintett és egyedi védett építmények, építményrészletek, táj- és kertépítészeti alkotások, egyedi tájértékek, növények, szobrok, képzőművészeti alkotások és utcabútorok összessége;
4. Hirdetőberendezés, minden olyan reklám-, információs- és hirdető-, valamint reklámhordozásra alkalmas berendezés; melynek felületén nem a településkép védelméről szóló törvény 11/F. § 3. pontja szerint meghatározott reklám van;
5. *Pasztellszínek*: kis telítettségű színek, melyek között kerülni kell a mesterséges árnyalatokat, leginkább a neonszíneket és előnyben kell részesíteni a meleg árnyalatokat, mint a bézs, narancs, sárga, barna, vörös árnyalatai;
6. Üzletfelirat: Kereskedelmi-, szolgáltató- vagy vendéglátó, egy vagy több egységet magába foglaló építményen, a benne folyó tevékenységet hirdető feliratot hordozó berendezés, melynek hossza legfeljebb 1,2 - 2,0 m közötti, magassága 60 cm, vastagsága 10 cm lehet.

II. Fejezet

A helyi védelem

5. A helyi védelem feladata

5. §

1. A helyi védelem feladata a helyi védelmet igénylő építészeti örökség
2. meghatározása, dokumentálása,
3. védetté nyilvánítása, nyilvántartása,
4. megőrzése, megőriztetése.
5. A védelem alatt álló építészeti örökség károsodásának megelőzése, illetve a károsodás csökkentésének vagy megszüntetésének elősegítése.

6. A helyi védelem alá helyezés és a védelem megszűnésének szabályai

6. §

1. A helyi védettség alá helyezést vagy megszüntetést bármely természetes vagy jogi személy, jogi személyiséggel nem rendelkező szervezet kezdeményezheti Mogyoróska Község Önkormányzata Polgármesterénél.
2. A védelemre vonatkozó kezdeményezésnek tartalmaznia kell:
3. a védendő érték megnevezését, területi javaslat esetén egyértelmű körülhatárolását,
4. azonosító adatokat (területhatár, utca, házszám, helyrajzi szám, épület-, vagy telekrész, emelet, ajtó),
5. a kezdeményezés indoklását,
6. fotódokumentációt a védendő értékről és környezetéről,
7. értékvizsgálatot,
8. megszüntetésre vonatkozó kérelem esetén az a), b), d) munkarészeket, valamint részletes indoklást.
9. A jegyző a védelemre vonatkozó kezdeményezést előkészíti döntésre a Képviselő-testület számára.
10. A védelem megszűnik, ha
11. a helyi védett érték helyrehozhatatlanul megsemmisül,
12. a helyi védett érték műemléki védettséget kap, vagy
13. ha a Képviselő-testület a helyi védelmet megszünteti.
14. A helyi védetté nyilvánításról, annak módosításáról, vagy megszüntetéséről értesíteni kell az érintett ingatlan tulajdonosát.
15. A helyi védettségre vonatkozó kérelmekről, módosításról vagy megszüntetésre irányuló javaslatokról a Képviselő-testület évente egy alkalommal dönt, kivéve rendkívüli esetben, ha a védendő érték műszaki állapota vagy egyéb, az érték megmaradását befolyásoló tényező ezt indokolja.

7. Védett értékek nyilvántartása

7. §

1. A helyi védettségről nyilvántartást kell vezetni, mely nyilvános, abba bárki betekinthet.
2. A nyilvántartás tartalmazza
3. a védett érték megnevezését,
4. a védelem szakszerű, rövid indoklását,
5. fotódokumentációt,
6. a védettségi kategóriát (egyedi építészeti, területi),
7. a helyrajzi számo(ka)t.
8. Egyedi védettség esetén a (2) bekezdésben felsoroltakon túl tartalmaznia kell
9. helyszínrajzot,
10. a védett érték rendeltetését és használatának módját.
11. Terület védettség esetén a (2) bekezdésben felsoroltakon túl tartalmaznia kell a védett terület határát egyértelműen rögzítő helyszínrajzot.
    1. 8. Testületi döntéssel összefüggő feladatok

8. §

1. A kezdeményezés alapján induló eljárás során a döntés-előkészítés a megbízott települési főépítész, annak hiányában a polgármester feladata.
2. A helyi védelem alá helyezés kezdeményezéséhez kapcsolódó előkészítéshez be kell szerezni az érintett ingatlan-tulajdonosok együttes álláspontját.
3. A helyi védettség alá helyezési, illetve annak megszüntetésére irányuló eljárás megindításáról a tulajdonosokat értesíteni kell
   1. az egyedi értékre vonatkozó kezdeményezés esetén írásban,
   2. nem egyedi érték esetén az önkormányzat hirdetőtábláján való kifüggesztéssel.
4. A helyi védettség alá helyezési, illetve annak megszüntetésére irányuló eljárás dokumentumait a döntés előtt legalább 15 nappal a polgármesteri hivatalban mindenki számára hozzáférhetővé kell tenni.
5. A helyi védettség elrendelését vagy megszüntetését az ingatlan nyilvántartásba be kell jegyeztetni.
6. Az ingatlan-nyilvántartási bejegyzésről a jegyző gondoskodik.
   1. 9. Az egyedi védelemhez kapcsolódó tulajdonosi kötelezettségek

9. §

1. A védett értékek jó karbantartása, állapotuk megóvása, a tulajdonos kötelessége.
2. A helyi védett értékek fennmaradásának, megőrzésének módja elsődlegesen a rendeltetésnek megfelelő használat.
3. A helyi védett építmények rendeltetésszerű használatáról, valamint szükségessé váló felújításáról annak tulajdonosa köteles folyamatosan gondoskodni. Ennek költségei a tulajdonost terhelik.
4. Amennyiben a rendeltetéstől eltérő használat a védett érték állagának romlásához vagy megsemmisüléséhez vezetne, úgy a polgármester településképi kötelezés formájában a rendeltetés szerinti használatra, továbbá az építmény, építményrész felújítására, átalakítására vagy elbontására kötelezheti a tulajdonost.

III. Fejezet

**A településképi szempontból meghatározó területek**

* 1. 10. A településképi szempontból meghatározó területek megállapítása

10. §

A településszerkezet, településkarakter, tájképi elem és egyéb helyi adottság alapján a településképi szempontból meghatározó területek az 1. mellékletben lehatárolt

1. településközpont,
2. falusias településrész,
3. régészeti lelőhelyek,
4. természetvédelmi szempontból településképet meghatározó területek.

IV. Fejezet

* 1. **A településképi követelmények**

11. Építmények anyaghasználatára vonatkozó általános építészeti követelmények

11. §

Új építmények építése, meglévő épületek héjazatának felújítása, cseréje során nem megengedett a hullámpala, trapézlemez valamint a bitumenes hullámlemez alkalmazása.

* 1. 12. A természetvédelmi szempontból meghatározó területekre vonatkozó területi építészeti követelmények

12. §

1. Az épületek, építmények szabadon álló építési módban helyezendők el.
2. Az újonnan kialakításra kerülő termelő, tároló és állattartó épületeket magastetős kialakítással kell kialakítani. Ettől eltérni csak technológiával igazolt módon és esetben lehetséges.
3. Az ipari funkciójú épületek esetén az egyszerű formák alkalmazása fogadható el, ezen belül nagy fesztávú ipari csarnokszerkezet, félnyeregtetős és lapostetős kialakítású egyedi szerkezet építhető.
4. Kerítés csak beton lábazat nélkül építhető.

13. Településképi szempontból meghatározó területekre vonatkozó egyedi építészeti követelmények

13. §

1. Az épületeket ellátó közművezetékek (gáz, elektromos, telefon, tv kábel) az épületeken látszó módon nem vezethetők.
2. Utólagos redőny, roló csak a nyílászáróval megegyező színben helyezhető el.
3. A klímaberendezéseket a szükséges szellőzés biztosításával nem láthatóan kell elhelyezni:
4. közterületről nem látható homlokzaton, eresz alatt,
5. bejárati előtető alatt, megfelelő takarással,
6. a vonatkozó szabályok szerint kialakított tetőfelépítményben,
7. falnyílásban, a környezetben alkalmazott, fa spalettával takarva.
8. Az építéssel érintett telken tervezett építési tevékenység a településképbe illesztés biztosításához igazodjon a környezetében lévő
   1. tetőidomokhoz, azok formáihoz, az épületek főgerinceinek irányához,
   2. kialakult párkánymagasságokhoz,
   3. tetőfelépítmények jellegéhez, arányaihoz,
   4. homlokzati arányokhoz, tömegarányokhoz.
9. A fásításra, növénytelepítésre javasolt növényfajok listáját az 4. melléklet 1. pontja tartalmazza.
10. A tiltott növényfajok jegyzékét a 4. melléklet 2. pontja tartalmazza.
    1. 14. Településközpontra és falusias településrészre vonatkozó egyedi építészeti követelmények

14. §

1. Homlokzatok színezéséhez rikító (nem pasztellszínek) használata nem megengedett.
2. Zöld és kék tetőszín nem megengedett.
3. Újonnan létesülő épületek tetőhajlásszöge 35-45 fok között alakítható ki.
4. A földszintes épület tető héjazatául cserép, pala, nád vagy zsindely alkalmazható, a tetőfedő anyagok színe: sárgásvörös, vörös, barna, sötétszürke vagy antracit lehet.
5. Kiegészítő épületrészek (előtető, toronysisak, párkányok) a teljes tetőfelület 20%-át meg nem haladó összfelületű egyedi megformálású tetőfelületek fémlemezzel történő fedése megengedett.
6. Nem alkalmazható fém és eternit jellegű homlokzat burkolat, mázas kerámia burkolat, falszerűen alkalmazott üveg és fémszerkezet.
   1. 15. A természetvédelmi szempontból településképet meghatározó területekre vonatkozó egyedi építészeti követelmények

15. §

1. Az épületek tetőfedése, homlokzati burkoló eleme nem készülhet tükröződő felülettel. Csak matt színezésű anyagok alkalmazhatóak.
   1. 16. A helyi védelemben részesülő területekre és elemekre vonatkozó építészeti követelmények

16. §

1. A helyi egyedi védett építményt bővíteni kizárólag eredeti tömegformájának és homlokzati kialakításának megtartásával lehet. A bővítésnek a régi építmény formálásával, szerkezetével, anyaghasználatával összhangban kell lennie.
2. A helyi egyedi védett építmény nem bontható el. Védett épület bontására csak a teljes műszaki és erkölcsi avultság beálltával, a védettség megszüntetését követően kerülhet sor.
   1. 17. Egyes sajátos építmények, műtárgyak elhelyezése
   2. 17. §
3. A teljes település ellátását biztosító felszíni energiaellátási és elektronikus hírközlési sajátos építmények, műtárgyak elhelyezésére elsősorban a település belterülete alkalmas.
4. A teljes település ellátását biztosító felszíni energiaellátási és elektronikus hírközlési sajátos építmények, műtárgyak elhelyezésére nem alkalmasak az országos védelem alatt álló területek.

18. Reklámhordozókra vonatkozó településképi követelmények

18. §

1. Cégtáblát, hirdetőberendezést a környezettel összhangban, úgy kell elhelyezni, hogy az ne akadályozza a közterület más részeinek és a szomszédos ingatlanoknak a rendeltetésszerű használatát, ne sértse a szomszédok jogait és törvényes érdekeit, ne okozzon közlekedési veszélyhelyzetet, és ne akadályozza a térfigyelő kamerarendszer működését.
2. Az épületeken legfeljebb 2 m2 felületű cégtáblák, hirdetőberendezések helyezhetők el. Összes felületük nem haladhatja meg az érintett homlokzat vagy tető felületének a 20 %-át.
3. A közterületeken a hirdető berendezés, illetőleg a reklám:
   * 1. magassága legfeljebb 2,0 méter lehet,
     2. felülete nem lehet 3,0 m2-nél nagyobb. A felület meghatározásánál az egymástól 3,0 m-nél nem távolabb fekvő hirdető berendezések együttes felületét kell figyelembe venni.
4. Cégtábla, hirdetőberendezés csak úgy helyezhető el, hogy a közúti közlekedés űrszerelvényét ne érintse. Világító berendezések kizárólag a közlekedésbiztonsági szabályok betartása mellett helyezhetők el.
5. Üzletenként legfeljebb 1 db cégtábla, 1 db címtábla (a cég-és címtábla összevonható) és 1 db cégér helyezhető el, kivéve a saroképület esetét, amikor a sarkon elhelyezkedő üzlet esetében közterületenként egy-egy cégér helyezhető el.
6. A közterületen álló pavilonokon rendeltetési egységenként, egy darab üzletfelirat elhelyezése megengedett.
   1. Reklám- és hirdetőberendezést elhelyezése nem megengedett

aa) útpálya területén vagy útpálya felett,

ab) közúti jelzésen, vagy annak tartóelemén.

1. Reklám- és hirdetőberendezés elhelyezése nem megengedett a közösségi közlekedési eszközök megállójában létesített utasváró pavilonokkal szerkezetileg egybefüggő, változó tartalmú hirdetések elhelyezésére szolgáló, egy- vagy kétoldalas, általában világító hirdetőberendezések kivételével

ba) kijelölt gyalogos átkelőhely, ill. útkereszteződéstől 15 m-en belül,

bb) közösségi közlekedési eszközök megállójától 15 m-en belül.

1. Nem megengedett reklám- és hirdetőberendezés elhelyezése emlékműveken és köztéri műalkotásokon.
2. Reklámhordozó céljára szolgáló utánfutó közterületen nem helyezhető el.
3. A kihelyezett reklám- és hirdetőberendezésen tartós kivitelben és olvasható méretben fel kell tüntetni a tulajdonos nevét és székhelyét vagy címét. Az adatokban bekövetkezett esetleges változásoknak megfelelően a feliratot haladéktalanul módosítani kell.
4. Önkormányzati információs és egyedi tájékoztató tábla közterületen csak a gyalogos közlekedést nem zavaró módon helyezhető el.
5. Reklámhordozó megvilágítása céljából kizárólag 80 lumen/Watt mértéket meghaladó hatékonyságú, statikus meleg fehér színű fényforrások használhatók.

19. Eltérés a reklámok elhelyezésére vonatkozó szabályoktól

19. §

1. A polgármester jelentősnek minősített eseményről való tájékoztatás érdekében, a jelentősnek minősített esemény időtartamára, legfeljebb azonban valamennyi jelentős esemény esetén, együttesen naptári évente tizenkét hét időtartamra a vonatkozó jogszabályok szerint településképi bejelentési eljárásban eltérést engedélyezhet a reklám közzétevője számára.
2. A polgármester döntése nem pótolja, illetve helyettesíti a reklám közzétételéhez szükséges, jogszabályban előírt egyéb hatósági engedélyeket, melyeknek a beszerzése a reklám közzétevőjének feladata.
3. A reklám közzétevője az eltérést a településképi bejelentési eljárás lefolytatására irányuló írásbeli kérelmével kezdeményezheti

20. §

1. A polgármester – településképi bejelentési eljárásban - az építési tevékenység építési naplóval igazolt megkezdésétől az építési tevékenység időtartamára építési reklámháló kihelyezését engedélyezheti.
2. Egy épület azonos közterületre néző homlokzatán kizárólag egy építési reklámháló helyezhető el.

20. Az egyéb műszaki berendezésekre vonatkozó településképi követelmények

21. §

1. Új nagy-, közép-, kisfeszültségű, valamint közvilágítási-, villamosenergia-ellátási hálózatot építeni, meglévő hálózat rekonstrukcióját elvégezni beépítésre szánt területen kizárólag földkábeles elhelyezéssel lehet.
2. Vezetékes elektronikus hírközlési hálózat föld alatt vagy meglévő oszlopsoron vezethető, új oszlop létesítése nem megengedett.
3. Gépészeti és közmű-csatlakozási berendezések az épületek utcai homlokzatára előkert nélküli beépítés esetén nem helyezhetők el.
4. Épületre szerelt antennatartó szerkezet településképet zavaró módon nem helyezhető el.
5. Önálló antennatartó szerkezet a település belterületén nem helyezhető el.
6. Kültéri világítás kialakítása külterületen csak biztonsági szempontok (különösen élet- vagyonvédelem) esetén, teljesen ernyőzött, síkburás világító eszközzel lehetséges. Talajszintbe épített fényvető berendezés csak akkor építhető, ha annak fénye a megvilágított építményen teljes mértékben elnyelődik.

22. §

1. Magastetős épület esetén táblás napelemeket/napkollektorokat a tető lejtésével párhuzamosan úgy kell elhelyezni, hogy
2. azok a tető szélein, gerincén ne lógjanak túl,
3. vápákat legfeljebb 50 cm-re közelítsék meg,
4. széleik igazodjanak egymáshoz, a tető-felépítményekhez és a tetősík ablakok osztásrendszeréhez,
5. Lapostető esetén a tető széleihez igazodóan, attól legalább 50 cm-t tartva, a tető teljes területe lefedhető
6. Közterülettel határos 5 méteres teleksávon kívül elhelyezett melléképület teljes tetőfelülete táblás napelemmel/napkollektorral lefedhető.
7. Napelemcserép a tető teljes felületén alkalmazható.

V. Fejezet

**Településkép-védelmi tájékoztatás és szakmai konzultáció**

**21. Rendelkezés a településkép-védelmi tájékoztatásról és szakmai konzultációról**

23. §

1. A településkép védelme érdekében a települési főépítész - alkalmazása hiányában a polgármester - szakmai konzultációt és ezen belül szakmai tájékoztatást (a továbbiakban: szakmai konzultáció) biztosít településképi követelményekről.
2. A szakmai konzultációról emlékeztetőt kell felvenni.
3. A szakmai konzultáció emlékeztetőjét a településképi eljárások dokumentációjához kell csatolni.
4. A szakmai konzultáció díj és illetékmentes.

VI. Fejezet

* 1. **Településképi véleményezési eljárás**
  2. 22. A településképi véleményezési eljárással érintett építmények köre

24. §

A településképi véleményezési eljárás kötelező belterületen álló ingatlan esetén - rendeltetéstől függetlenül

1. a 300 m2 összes hasznos alapterületet meghaladó új építmény építése, meglévő építmény bővítése, településképet érintő átalakítására irányuló építési-, összevont- vagy fennmaradási engedélyezési eljárások hatálya alá tartozó építési tevékenységek esetén, továbbá
2. a meglévő építmény 300 m2 összes hasznos alapterületet meghaladó bővítésére irányuló építési tevékenységek esetén.
   1. 23. A településképi véleményezési eljárás részletes szabályai

25. §

1. A településképi véleményezési eljárás megindításához a kérelmező (építtető) a 3. sz. melléklet szerinti kérelmet kitölti és papír alapon nyújtja be a polgármesternek címezve, továbbá a véleményezendő építészeti-műszaki dokumentációt elektronikus formában az építésügyi hatósági eljáráshoz biztosított elektronikus tárhelyre hiánytalanul feltölti, melyhez a polgármesternek hozzáférést biztosít.
2. A polgármester a településképi véleményezési eljárást a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Kr.) eljárási szabályai szerint folytatja le.
3. A településképi véleményezési eljárás díj- és illetékmentes.

VII. Fejezet

**Településképi bejelentési eljárás**

24. A településképi bejelentési eljárással érintett építmények, reklámhordozók, rendeltetésváltozások köre

26. §

1. A polgármester településképi bejelentési eljárást folytat le a jelen rendeletben foglalt reklám és reklámhordozó elhelyezési követelmények tekintetében a reklámok és reklámhordozók elhelyezését megelőzően.
   1. 25. Településképi bejelentési eljárás részletes szabályai

27. §

1. A polgármester a településképi bejelentési eljárást a településkép védelméről szóló törvényben, a Kr.-ben és a jelen rendeletben foglalt eljárási szabályok szerint folytatja le.
2. A településképi bejelentési eljárás az ügyfél által a polgármesterhez benyújtott bejelentésre indul, a bejelentési kérelem nyomtatvány jelen rendelet 2. melléklete. A bejelentéshez papír alapú dokumentációt vagy a dokumentációt tartalmazó digitális adathordozót kell mellékelni.
3. A polgármester hatósági határozatát – amennyiben települési főépítészt foglalkoztat a település – a települési főépítész szakmai véleményére alapozza.
4. A polgármester településképi bejelentési tudomásulvételének érvényességi ideje a kiadmányozástól számított egy év.
5. A reklám és reklámhordozó elhelyezése a településképi bejelentés alapján – a Polgármester tudomásul vételét tartalmazó hatósági határozatának birtokában, az abban foglalt esetleges kikötések figyelembevételével – megkezdhető, ha ahhoz más hatósági engedély nem szükséges.
6. A településképi bejelentési eljárás díj és illetékmentes.

VIII. Fejezet

* 1. **Településképi kötelezés**

26. A településképi kötelezési eljárás

28. §

1. A településképi követelmények teljesítése érdekében a polgármester településképi kötelezési eljárást folytathat le.
2. A településképi kötelezési eljárás hivatalból, vagy kérelemre indul, és az alábbi eseteket vizsgálja:

a) építési engedélyhez nem kötött építési tevékenységek és e tevékenységek eredményeként létrejött építmények, továbbá építmények rendeltetésének módosítása esetében a településképi szempontok érvényesítése érdekében

aa) ha az építmény vagy környezete nem felel meg a településkép védelmi rendelet előírásainak,

ab) az építmény vagy környezete műszakilag, esztétikailag nem megfelelő, homlokzati elemei hiányosak, töredezettek, színezése lekopott,

ac) az építmény vagy környezetének megjelenése a településképet kirívó módon rontja,

ad) az építményt vagy környezetét nem a szabályoknak megfelelően vagy a településképet kirívóan rontó módon használják.

b) a településképi bejelentési eljárás hatálya alá tartozó esetekben

ba) a településképi bejelentési eljárás lefolytatásának elmulasztása esetén,

bb) a településképi bejelentési eljárás során hozott döntésben foglaltak megszegése esetén.

c) a településképet rontó feliratok, cégérek megszüntetése, átalakítása érdekében,

d) a településkép védelme érdekében az e rendeletben meghatározott településképi követelmények megszegése esetén.

1. Az eljárásra a közigazgatási hatósági eljárás és szolgáltatás általános szabályairól szóló 2004. évi CXL. törvény rendelkezései az irányadók.

27. A településképi bírság kiszabásának esetkörei és mértéke

29. §

1. A kötelezett ha nem tesz eleget a településképi kötelezésben foglalt kötelezettségeknek, egyszeri felszólítás után településképi bírsággal sújtható, mely többször is kivethető, amennyiben a jogszerűtlen állapot fennmarad.
2. A településképi bírság
3. felső határa 1 000 000 forint,
4. alsó határa 10 000 forint.
5. A településképi bírság kiszabásánál az alábbi szempontokat kell mérlegelni
6. a jogsértéssel okozott hátrányt, ideértve a hátrány megelőzésével, elhárításával, helyreállításával kapcsolatban felmerült költségeket, illetve a jogsértéssel elért előny mértékét,
7. a jogsértéssel okozott hátrány visszafordíthatóságát,
8. a jogsértéssel érintettek körének nagyságát,
9. a jogsértő állapot időtartamát,
10. a jogsértő magatartás ismétlődését és gyakoriságát,
11. a jogsértést elkövető eljárást segítő, együttműködő magatartását, valamint
12. a jogsértést elkövető gazdasági súlyát.

28. A településképi bírság kiszabásának és behajtásának módja

30. §

1. A településképi bírságot a polgármester határozatban állapítja meg
2. Az érintettet a településképi bírságról hozott határozatról tértivevényes levél útján értesíteni kell.
3. A településképi bírságról hozott határozattal szemben a kézhezvételtől számított 15 napon belül fellebbezés nyújtható Mogyoróska Község Önkormányzata Képviselő-testületéhez. A Képviselő-testület döntését a soron következő rendes ülésén hozza meg.
4. A településképi bírság megfizetésének módja:
5. közvetlenül az Önkormányzat erre a célra szolgáló bankszámlájára történő befizetéssel.
6. az a) pontban szereplő megfizetési mód elmaradása esetén – a 2011. évi CXCV. törvény 42.§ (3) bekezdése értelmében – a meg nem fizetett bírság köztartozásnak minősül, és adók módjára kell behajtani.

**IX. Fejezet**

**Záró rendelkezések**

29. Hatálybalépés

31. §


Jelen rendelet a kihirdetését követő napon lép hatályba, és rendelkezéseit az ezt követően indult eljárásokban kell alkalmazni.

……………………………………… ……………………………………..


polgármester jegyző

**1. számú melléklet a .../2017. (...) önkormányzati rendelethez**

**Településképi szempontból meghatározó területek lehatárolása**



1. ábra: Településképi szempontból meghatározó területek a település közigazgatási területén



2. ábra: Településképi szempontból meghatározó területek a település belterületén

**3. számú melléklet a .../2017. (...) önkormányzati rendelethez**

**BEJELENTÉS**

**Településképi bejelentési eljáráshoz**

Alulírott (név) településképi bejelentést tesz a következők szerint:

A bejelentő adatai:

neve:

címe/székhelye: (ir.szám) (település)

(utca) (hsz.) (em/aj)

A bejelentő elérhetőségei (megadása nem kötelező):

e-mail címe:

telefonszáma:

A bejelentéssel érintett ingatlan adatai:

címe: (ir.szám) (település)

(utca) (hsz.) (em/aj)

helyrajzi száma:

**A reklámok, ill. reklámhordozók megjelölése (leírása):**

**A reklámok, ill. reklámhordozók elhelyezésének tervezett időtartama:**

Mellékletek:

1. A reklámok, ill. reklámhordozók elhelyezésének ábrázolása,
2. egyéb:……………………………………………………………………………

Kelt: ……..………., 20 . …………………

.…………………………

aláírás

**4. számú melléklet a .../2017. (...) önkormányzati rendelethez**

**TELEPÜLÉSKÉPI VÉLEMÉNYEZÉS KÉRELME**

## Településképi véleményezési eljárás lefolytatásához

|  |  |
| --- | --- |
| **Kérelmező (építtető) adatai** | **Tervező adatai** |
| Név: | Név: |
| Székhely: | Tervezői jogosultság száma: |
| Levelezési cím: | Levelezési cím: |
| Kapcsolattartó: | Tervező szervezet: |
| Telefon: | Telefon: |
| e-mail: | e-mail: |

**Kérelem tárgyának rövid leírása**

|  |  |
| --- | --- |
| **Kérelem tárgyának helye, az ingatlan adatai** | |
| Ingatlan címe: |  |
| Hrsz: |  |
| Ingatlan területe: |  |
| Ingatlan építési övezete: |  |
| Előírt beépítési mód: |  |
| Előírt építménymagasság: |  |
| Előírt maximális beépítettség: |  |
| Előírt legkisebb telekterület: |  |

|  |  |  |
| --- | --- | --- |
| **Tervezett létesítmény adatai** | | |
| **Telekkel kapcsolatos adatok az építési tevékenység végzése** | | |
|  | **előtt** | **után** |
| Beépítés módja: |  |  |
| Az ingatlan beépítettsége: | % | % |
| Zöldterületi fedettség: | % | % |
| Oldalkertek mérete: | m | m |
| m | m |
| Hátsókert mérete: | m | m |
| Előkert mérete: | m | m |
| **Az épülettel kapcsolatos adatok az építési tevékenység végzése** | | |
|  | **előtt** | **után** |
| Rendeltetés: |  |  |
| Rendeltetési egységek száma: |  |  |
| Építménymagasság: |  |  |
| Gépkocsi elhelyezés: (épületben, teleken belül, közterületen) |  |  |
| Parkolók száma: |  |  |
| Tető kialakítása:  (magas tető, lapos tető) |  |  |
| Tető hajlásszöge: |  |  |
| Héjazat anyaga: |  |  |

|  |  |
| --- | --- |
| **Mellékletként beadandó a településképi követelményeknek való megfelelést igazoló építészeti- műszaki terv tartalma**  **(1 példány papír alapú tervdokumentáció és ÉTDR rendszerbe feltöltött tervdokumentáció)** | |
| Műszaki leírás:  (telepítésről, építészeti kialakításról, épület védettségi minősítéséről, beépítettség számítás, építménymagasság számítás) |  |
| Szabályozási terv részlete az ingatlanra vonatkozóan: |  |
| Helyszínrajz:  (szomszédos építmények, terepviszonyok és égtáj feltüntetésével) |  |
| Alaprajz(ok):  (egyezményes és olvasható jelöléssel, olvashatósághoz és a megértéshez szükséges léptékben) |  |
| Homlokzat(ok):  (hirdető berendezések ábrázolásával) |  |
| Metszet(ek) |  |
| Meglévő állapotot bemutató fényképfelvétel: |  |
| Településképet befolyásoló tömegformálás, homlokzatkialakítás, utcakép, illeszkedés ábrázolása:  (környezetet is bemutató makett, fotómontázs, digitális megjelenítés) |  |

**Egyéb-tervvel kapcsolatos-lényeges adat, információ**

Kelt: ………, 201.. év …………………hónap …….nap

…………………………….. Kérelmező (építtető) aláírása

**5. számú melléklet a .../2017. (...) önkormányzati rendelethez**

**Fásításra, növénytelepítésre javasolt és tiltott növényfajok jegyzéke**

**1. Fásításra, növénytelepítésre javasolt őshonos növények jegyzéke**

**1.1 Lombos fafajok**

|  |  |
| --- | --- |
| **tudományos (latin) elnevezés** | **magyar elnevezés** |
| Acer campestre | mezei juhar |
| Acer platanoides | korai juhar |
| Acer pseudoplatanus | hegyi juhar, jávorfa |
| Acer tataricum | tatár juhar, feketegyűrű juhar |
| Alnus glutinosa (allergén) | enyves éger, mézgás éger, berekfa |
| Alnus incana | hamvas éger |
| Betula pendula (allergén) | közönséges nyír, bibircses nyír |
| Betula pubescens | szőrös nyír, pelyhes nyír |
| Carpinus betulus | közönséges gyertyán |
| Cerasus avium (Prunus avium) | vadcseresznye, madárcseresznye |
| Cerasus mahaleb (Prunus mahaleb) | sarjmeggy, török meggy |
| Fagus sylvatica | közönséges bükk |
| Fraxinus angustifolia ssp. pannonica | magyar kőris |
| Fraxinus excelsior | magas kőris |
| Fraxinus ornus | virágos kőris, mannakőris |
| Juglans regia | közönséges dió |
| Malus sylvestris | vadalma |
| Padus avium | zelnicemeggy, májusfa |
| Populus alba \* | fehér nyár, ezüst nyár |
| Populus canescens \* | szürke nyár |
| Populus nigra \* | fekete nyár, topolyafa, csomoros nyár |
| Populus tremula | rezgő nyár |
| Pyrus pyraster | vadkörte, vackor |
| Quercus cerris | csertölgy, cserfa |
| Quercus petraea (Q. sessiliflora) | kocsánytalan tölgy |
| Quercus pubescens | molyhos tölgy |
| Quercus robur (Q. pedunculata) | kocsányos tölgy, mocsártölgy |
| Salix alba (allergén) | fehér fűz, ezüst fűz |
| Salix fragilis | törékeny fűz, csörege fűz |
| Sorbus aria | lisztes berkenye |
| Sorbus aucuparia | madárberkenye |
| Sorbus domestica | házi berkenye, fojtóska |
| Sorbus torminalis | barkóca berkenye, barkócafa |
| Tilia cordata (T. parviflora) | kislevelű hárs |
| Tilia platyphyllos (T. grandifolia) | nagylevelű hárs |
| Ulmus glabra (U. montana, U. scabra) | hegyi szil |
| Ulmus laevis | vénic szil, lobogós szil, vénicfa |
| Ulmus minor (Ulmus campestris) | mezei szil, simalevelű mezei szil |

**1.2 Tűlevelű fajok (fenyők)**

|  |  |
| --- | --- |
| **tudományos (latin) név** | **magyar elnevezés** |
| Juniperus communis | közönséges boróka, gyalogfenyő |

**1.3 Lombos cserjék**

|  |  |
| --- | --- |
| **tudományos (latin) név** | **magyar elnevezés** |
| Colutea arborescens | pukkanó dudafürt |
| Cornus mas | húsos som |
| Cornus sanguinea | veresgyűrű som |
| Crataegus laevigata (C. oxyacantha) | kétbibés galagonya |
| Crataegus monogyna | egybibés galagonya |
| Euonymus europaeus | csíkos kecskerágó |
| Euonymus verrucosus | bibircses kecskerágó |
| Frangula alnus (Rhamnus frangula) | kutyabenge |
| Hippophae rhamnoides | homoktövis |
| Lonicera xylosteum | ükörke lonc, ükörke |
| Prunus spinosa | kökény |
| Rhamnus catharticus | varjútövis (benge) |
| Ribes uva-crispa | - |
| Rosa canina | gyepűrózsa |
| Salix caprea | kecskefűz |
| Salix cinerea | rekettyefűz, hamvas fűz |
| Salix purpurea | csigolyafűz |
| Salix viminalis | kosárkötő fűz |
| Sambucus nigra | fekete bodza |
| Sambucus racemosa\*\* | fürtös bodza |
| Spirea salicifolia | fűzlevelű gyöngyvessző |
| Staphylea pinnata | mogyorós hólyagfa |
| Viburnum lantana | ostorménfa |
| Viburnum opulus | kányabangita |

\* nem „szöszös”, hím egyedek telepítése javasolt csak

\*\* 500 m felett javasolható a telepítése

Allergén növényfajok telepítése kizárólag külterületen, belterülettől és beépítésre szánt területtől nagy távolságra javasolható.

**2. Tiltott növényfajok jegyzéke**

**2.1 Idegenhonos inváziós növényfajok jegyzéke**

|  |  |
| --- | --- |
| **Tudományos név** | **Magyar név** |
| Baccharis halimifolia | Borfa, tengerparti seprűcserje |
| Cabomba caroliniana | Kaliforniai tündérhínár |
| Eichhornia crassipes | Vízijácint |
| Heracleum persicum | Perzsa medvetalp |
| Heracleum sosnowskyi | Sosnowsky-medvetalp |
| Hydrocotyle ranunculoides | Hévízi gázló |
| Lagarosiphon major | Fodros átokhínár |
| Ludwigia grandiflora | Nagyvirágú tóalma |
| Ludwigia peploides | Sárgavirágú tóalma |
| Lysichiton americanus | Sárga lápbuzogány |
| Myriophyllum aquaticum | Közönséges süllőhínár |
| Parthenium hysterophorus | Keserű hamisüröm |
| Persicaria perfoliata | Ördögfarok keserűfű |
| Pueraria montana var. lobata | Kudzu nyílgyökér |
| Asclepias syriaca | Közönséges selyemkóró |
| Elodea nuttallii | Vékonylevelű átokhínár |
| Impatiens glandulifera | Bíbor nebáncsvirág |
| Myriophyllum heterophyllum | Felemáslevelű süllőhínár |
| Heracleum mantegazzianum | Kaukázusi medvetalp |
| Gunnera tinctoria | Óriásrebarbara |
| Pennisetum setaceum | Tollborzfű |
| Alternanthera philoxeroides |  |
| Microstegium vimineum |  |

**2.2 Natura 2000 gyepterületeken termőhely-idegen inváziós növényfajok jegyzéke**

|  |  |
| --- | --- |
| **Tudományos név** | **Magyar név** |
| Robinia pseudo-acacia | akác |
| Fraxinus americana | amerikai kőris |
| Ailanthus altissima | bálványfa |
| Elaeagnus angustifolia | keskenylevelű ezüstfa |
| Pinus nigra | fekete fenyő |
| Pinus silvestris | erdei fenyő |
| Amorpha fruticosa | gyalogakác |
| Prunus serotina | kései meggy |
| Acer negundo | zöld juhar |
| Phytolacca americana | alkörmös |
| Fallopia spp. | japánkeserűfű fajok |
| Solidago canadensis | kanadai aranyvessző |
| Solidago gigantea | magas aranyvessző |
| Ambrosia artemisifolia | parlagfű |
| Asclepias syriaca | selyemkóró |
| Echinocystis lobata | süntök |